EkBass/fiwiki-20250220-pages-articles huggingface dataset:
Navarran yliopisto

thumb|250px|Navarran yliopiston päärakennus. Navarran yliopisto (, ), on yksityinen, paavillinen yliopisto Navarrassa Espanjassa. Sitä ei tule sekoittaa yleiseen Navarran yliopistoon Universidad Pública de Navarrahttps://www.unavarra.es/. ==Koulun synty ja kehitys== Korkeakoulu perustettiin avaamalla oikeustieteen tiedekunta 17.10.1952 nimellä Estudio General de Navarra. Perustaja on pyhä Josemaría Escriváhttp://www.unav.edu/en/web/conoce-la-universidad/historia , katolisen sielunhoitoyhteisön Opus Dein perustaja ja vielä nykyäänkin yliopisto perustuu kristillisille arvoille ja toimii vahvasti Opus Dein apostolaatistahttp://www.unav.edu/en/web/conoce-la-universidad/identidad- cristiana . Alkuun kahdeksan professoria opetti 48 lakitieteen opiskelijaa. Kun vuonna 1955 oli avattu myös filosofian ja vuonna 1958 Business School IESE, vakiinnutti Pyhä istuin koulun Navarran yliopistona. Escrivá, joka oli itsekin oikeustieteen tohtori, nimettiin yliopiston suurkansleriksi. Vuonna 1954 yliopistoon perustettiin lääketieteellinen tiedekunta, jolle avattiin vuonna 1960 yliopistollinen sairaala. Lääketieteelliseen tiedekuntaan kuuluu myös lääketieteellinen tutkimuskeskus (CIMA).http://cima.unav.edu/en Espanjan valtio hyväksyi paavillisen yliopiston viralliseksi yliopistoksi 8.9.1962. Nykyään yliopistolla on kampuksia pääasiassa Pamplonassa, mutta IESE Business School sijaitsee Madridissa ja Barcelonassa, ja San Sebastiánissa Navarran teknillisen yliopiston kampus. Navarran yliopistossa on noin 14'950 opiskelijaa ja siellä on kymmenen tiedekuntaa. Lisäksi yliopistolla on yhteistyösopimuksia muiden huippuyliopistojen, kuten esimerkiksi Aalto yliopiston kauppakorkeakoulun, Lausannen yliopiston, University of Washington (USA) ja University of Hong Kongin (Kiina) kanssa. New York Times listasi Navarran yliopiston ensimmäisen kerran 60 parhaan yliopiston joukkoon. Vuonna 2012 se listattiin maailman 32. parhaana yliopistona. http://www.nytimes.com/imagepages/2012/10/25/world/asia/25iht- sreducemerging25-graphic.html?ref=asia&sf6815019;=1 == Lähteet == == Aiheesta muualla == * Virallinen sivusto Luokka:Espanjan yliopistot ja korkeakoulut Luokka:Navarra Luokka:Opus Dei Luokka:Katoliset yliopistot
Salpapensas

Salpapensas (Cleyera japonica) on ikivihreä, kukkiva puu, joka elää luonnonvaraisena Japanissa, Koreassa ja Kiinassa. Se voi kasvaa 10 metriä korkeaksi. Sen kukat ovat tuoksuvat, kermanvalkoiset, marjat kiiltävän mustat. Lehdet ovat 7–10 cm pitkiä, yksinkertaisia ja kiiltäviä. Nuoret lehdet ovat punertavia.Japanese cleyera NC State university Salpapensas on japanilaisessa kulttuurissa erityisen pyhä puu.Sakaki: Sacred Tree of Shinto == Lähteet == == Aiheesta muualla == * ITIS: Cleyera japonica * United States Department of Agriculture (USDA): Cleyera japonica * Flora of China: Cleyera japonica Luokka:Ericales Luokka:Puut
Daria Werbowy

Daria Werbowy (s. 19. marraskuuta 1983) on ukrainalais-kanadalainen malli. Hänet tunnetaan muun muassa ranskalaisen kosmetiikkayhtiö Lancômen Hypnose- hajuveden mainoskasvona. Werbowylla on halussaan ennätys useimpien muotinäytösten avaus- ja lopetusmallina yhden kauden aikana. Werbowy on työskennellyt useille suurille muotitaloille ja poseerannut tunnettujen muotilehtien, kuten Voguen ja Ellen kansikuvissa. Luokka:Kanadalaiset mallit Luokka:Vuonna 1983 syntyneet Luokka:Elävät henkilöt
Korson koulu

Korson koulu oli Vantaan Korsossa sijaitseva yläkoulu. Kouluun kuuluu kaksi sisäpihaa reunustavaa toisistaan erillistä rakennusta. Koulussa annetaan opetusta luokka-asteille 6–9. Koulun rehtori on Maiju Rissanen. Vuonna 2019 koulua kävi 483 oppilasta, ja opettajia on noin 45. Jokivarren, Kulomäen ja Vierumäen koulusta siirtyivät ennen Korson kouluun, mutta nykyään oppilaat siirtyvät Ruusuvuoren kouluun. Koulurakennuksen yhteydessä toimii Korson uimahalli. Koulussa järjestetään useita konsertteja, kuten vuosittainen Ankanpoikarock. Korson ja Leppäkorven koulut yhdistyivät Leppäkorven yhtenäiskouluksi 1. elokuuta 2021. ==Lähteet== ==Aiheesta muualla== *Marja Salomaa: Vantaa myllää koulutiloja uusiksi – Korson ja Vantaankosken yläkouluista voitaisiin luopua (17.9.2015) (hs.fi) Luokka:Vantaan peruskoulut Luokka:Korso Luokka:Entiset suomalaiset oppilaitokset
Jorma Huttunen

Jorma Tapio Huttunen (16. syyskuuta 1907 Helsinki – 4. marraskuuta 1979 Helsinki) oli suomalainen oopperalaulaja. Äänialaltaan Huttunen oli tenori. Jorma Huttusen vanhemmat olivat kanttoriurkuri Matti Huttunen ja Anna Loviisa Piippo ja puoliso vuodesta 1936 Sylva Margaretha Granroth. Huttusen laulunopettajana oli noin 15 vuoden ajan italialainen Manlio Marcantoni, jonka kursseilla kävi myös toinen tunnettu suomalaistenori Vilho Kekkonen. Huttunen oli kiinnitettynä Suomen kansallisoopperaan vuosina 1936–1945 ja 1949–1964. Hän esiintyi vierailijana muun muassa Berliinin valtionoopperassa, Tukholman kuninkaallisessa oopperassa ja muissa Pohjoismaissa sekä Neuvostoliiton ja Italian oopperataloissa. Paitsi oopperatenorina, Huttunen oli tunnettu myös lied- ja oratoriolaulajana, ja hän konsertoi useissa Euroopan maissa. Hän toimi myös laulunopetuksen lehtorina Sibelius-Akatemiassa vuosina 1961–1974. Huttunen palkittiin Pro Finlandia -mitalilla vuonna 1953. ==Lähteet== *Uppslagsverket Finland *Heikki Mattila: Taustaa ===Viitteet=== Luokka:Suomalaiset tenorit Luokka: Suomalaiset musiikkipedagogit Luokka:Pro Finlandia -palkitut Luokka:Vuonna 1907 syntyneet Luokka:Vuonna 1979 kuolleet
NBC Sports

NBC Sports vastaa yhdysvaltalaisen NBC-televisiokanavan urheilutarjonnasta. Sen ohjelmistoon kuuluvat muun muassa olympialaiset, NFL, NHL, Yhdysvaltain avoin golfturnaus, Ryder Cup, PGA Tour, Kentucky Derby, Wimbledonin tennisturnaus, Ranskan avoin tennisturnaus, taitoluistelun MM-kilpailut, uinnin MM-kilpailut ja rugbyn maailmanmestaruuskilpailut. NBC Sportia johtaa Dick Ebersol. ==Olympialaiset== NBC tunnetaan Yhdysvalloissa olympialaisten kanavana, se on näyttänyt amerikkalaisille kaikki kesäolympialaiset vuodesta 1988 lähtien ja talviolympialaiset vuodesta 2002 lähtien. Olympiarenkaat ovat näkyville NBC:n esittämissä ohjelmissa hyvissä ajoin ennen kisojen alkua. Vuoden 2008 Pekingin olympialaisia NBC televisio yhteensä 3 600 tuntia seitsemällä eri kanavalla. Kanava näyttää olympialaiset Yhdysvalloissa ainakin vuoteen 2032 asti. http://www.olympic.org/news/ioc-awards-olympic-games- broadcast-rights-to-nbcuniversal-through-to-2032/230995 == Lähteet == == Aiheesta muualla == * NBC Sportsin kotisivut Luokka:NBC
Algerian jalkapalloliitto

Algerian jalkapalloliitto (, ) on algerialaisen jalkapallon korkein järjestö, joka perustettiin 21. lokakuuta 1962. Se on ollut FIFA:n jäsen vuodesta 1963 lähtien ja CAF:n jäsen vuodesta 1964. Algerian jalkapalloliiton tarkoituksena on hallinnoida maassa tapahtuvaa jalkapallotoimintaa, kuten Algerian jalkapallomaajoukkuetta, Ligue 1:tä sekä Algerian cupia. ==Puheenjohtajat== *Mohamed Raouroua (2001–2005, 2009–) ==Lähteet== * Virallinen sivusto ja * FIFA liitto Luokka:Kansalliset jalkapalloliitot
Villähteen rautatieasema

Villähteen rautatieasema () on rautatieliikennepaikka Lahden Villähteellä entisen Nastolan kunnan alueella noin 10 kilometriä Lahden rautatieasemalta itään -radan varrella. == Historiaa == Asema avattiin alun perin vuonna 1888 Nastolan pitäjän läntisten osien asukkaiden aloitteesta radan vieressä sijaitsevan Erstan kartanon läheisyyteen maantien risteykseen. V luokan puinen asemarakennus valmistui myöhemmin samana vuonna. Toisen maailmansodan jälkeen perustetuista huonekalu- ja autokoritehtaista huolimatta matkustajamäärät olivat alhaisia, koska Lankilan ja Haravakylän seisakkeet sijaitsivat asutuksen kannalta paremmissa paikoissa. Villähde alennettiin pysäkistä laiturivaihteeksi vuonna 1965, ja henkilöliikenne lakkautettiin toukokuussa 1970. Miehitys asemalla loppui seuraavana vuonna. Villähteen liikennepaikka lakkautettiin vuonna 1995, kun jäljelle jääneet vaihteet poistettiin käytöstä. Asemarakennus on purettu. == 2000-luku == Villähde avattiin uudelleen raiteenvaihtopaikkana syyskuussa 2009. Uusia matkustajalaitureita alettiin rakentaa kesällä 2010, ja henkilöliikenteen pysähdykset alkoivat uudelleen 12. joulukuuta 2010 samaan aikaan kuin Uudessakylässä. Lähijuna O alkoi kulkea 5.1.2022 kun Lahti–Kouvola–Kotka väli muuttui lähiliikenteeksi. Sitä ennen vuorot olivat taajamajunia.https://www.ess.fi/paikalliset/4423224 Viikonloppuisin liikennöinti on harvempaa. Aamun kaksi ensimmäistä junaa Lahden suuntaan jatkavat Lahdesta Z-tunnuksin edelleen Helsinkiin. VR:n aikataulut 9.12.2018–16.6.2019 Lahden suuntaan liikennöidään raiteelta yksi, Kouvolan suuntaan raiteelta kaksi. == Lähteet == Luokka:Lahden rautatieliikennepaikat Luokka:Päijät-Hämeen henkilöliikenteen rautatieliikennepaikat
Marokon kuninkaallinen jalkapalloliitto

Marokon jalkapalloliitto (, ) on marokkolaisen jalkapallon korkein järjestö, joka perustettiin vuonna 1955. Se on ollut FIFA:n ja CAF:n jäsen vuodesta 1960 lähtien. ==Puheenjohtajat== * Mohamed el-Yazidi (1956–1957) * Docteur Boucetta (1957–1962) * Driss Slaoui (1962–1966) * Majid Benjelloun (1966–1969) * Maâti Jorio (1969–1970) * Badreddine Snoussi (1970–1971) * Arsalane Jadidi (1971–1974) * Othman Slimani (1974–1978) * Eversti Mehdi Belmejdoub (1978–1979) * Fadoul Benzeroual (1979–1986) * Eversti Driss Bamous (1986–1992) * Eversti Houssaine Zemmouri (1992–1995) * Kenraali Hosni Benslimane (1995–2009) * Ali Fassi-Fihri (2009–2013) * Fouzi Lekjaa (2013–) ==Lähteet== * Virallinen sivusto * FIFA Luokka:Marokon jalkapallo Luokka:Kansalliset jalkapalloliitot
Jonathan Soriano

Jonathan Soriano Casas (s. 24. syyskuuta 1985 El Pont de Vilomara, Espanja) on espanjalainen jalkapalloilija. Hän edustaa itävaltalaista Red Bull Salzburgia ja on pelipaikaltaan hyökkääjä. == Seurajoukkueura == Soriano on barcelonalaisseura Espanyolin kasvatti. Ensiesiintymisensä edustusjoukkueessa hän teki kaudella 2002–2003 1. joulukuuta 2002 pelatussa ottelussa Rayo Vallecanoa vastaan. Hän ei kuitenkaan vielä onnistunut vakiinnuttamaan pelipaikkaansa edustusjoukkueen kokoonpanossa, ja jatkoi täten reservijoukkueen riveissä. Kauden 2005–2006 Soriano aloitti Espanyolissa, mutta siirtyi lainalle kauden puolivälissä Segunda Divisiónissa pelanneeseen Almeríaan. Seuraavan kauden 2006–2007 jälkimmäisen puoliskon hän pelasi lainalla Poli Ejidossa. Kaudeksi 2007–2008 hän palasi Espanyoliin ja pelasi yhteensä 24 ottelua sen aikana. Tammikuussa 2009 hän siirtyi jälleen lainalle, tällä kertaa Albaceteen. Lainansa aikana hänen sopimustaan katalonialaisseuran kanssa ei uusittu ja näin hänestä tuli vapaa pelaaja kauden jälkeen. Heinäkuussa 2009 Soriano teki sopimuksen Barcelonan reservijoukkueen kanssa, joka pelasi maan kolmanneksi korkeimmalla sarjatasolla Segunda División B:ssä. Hän pelasi ensimmäisen ottelunsa seuran edustusjoukkueessa 28. lokakuuta 2009 Copa del Reyssä Cultural Leonesaa vastaan. Kauden 2009–2010 päätteeksi hän oli joukkueensa paras maalintekijä, 18 osumallaan. == Aiheesta muualla == * Sorianon tilastot BDFutbol-sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1985 syntyneet Luokka:Elävät henkilöt
Hassan Moumen

Hassan Moumen (s. 1. marraskuuta 1957 Sefrou) on marokkolainen jalkapallovalmentaja ja entinen jalkapalloilija. Hänet nimitettiin heinäkuussa 2009 Marokon maajoukkueen väliaikaiseksi valmentajaksi.Morocco name Moumen as coach BBC 27.9.2009 Viitattu 23.9.2010 Hänen paikkansa otti Eric Gerets. Sitä ennen Moumen valmensi muun muassa Chabab Massiraa ja saavutti Marokon cupissa hopeaa FUS de Rabatin joukkueessa. ==Lähteet== Luokka:Marokkolaiset jalkapalloilijat Luokka:Marokkolaiset jalkapallovalmentajat Luokka:Vuonna 1957 syntyneet Luokka:Elävät henkilöt
Dan Horn

Dan Horn on vatsastapuhumiseen erikoistunut yhdysvaltalainen stand up -koomikko. Hänet on valittu vuoden vatsastapuhujaksi 1994. Arizonassa kasvanut Horn alkoi harjoitella vatsastapuhumista jo lapsena nähtyään Vonda Kay Van Dyken esityksen huvipuistossa. Opiskellessaan collegessa musiikkiteoriaa ja säveltämistä hän ryhtyi vuonna 1978 esiintymään koomikkona ja sai pian Phoenixin kaupungilta viisivuotisen pestin opettaa koululaisille liikennetietoutta komediansa keinoin. Hän on toiminut ammattikoomikkona siitä lähtien. Hornin nukkehahmoista yleisön suosikki on yleensä suorapuheinen Orson-vanhus. Orsonilla on myös oma pieni nukkensa, Gary, jonka kanssa Horn parodioi perinteistä vatsastapuhumista. == Lähteet == Luokka:Yhdysvaltalaiset stand up -koomikot Luokka:Yhdysvaltalaiset vatsastapuhujat Luokka:Yhdysvaltalaiset koomikot Luokka:Syntymävuosi puuttuu Luokka:Elävät henkilöt
Jump Up!

Jump Up! on Elton Johnin kuudestoista studioalbumi, joka julkaistiin vuonna 1982. Albumi sisältää kaksi onnistunutta singleä "Empty Garden (Hey Hey Johnny)" ja "Blue Eyes". Albumi nauhoitettiin Montserratissa ja oli sertifioitu kultaa 22. marraskuuta 1982 Recording Industry Association of Americalta. == Kappalelista == == Muusikot == *Elton John – laulu, piano *James Newton Howard – syntetisaattorit, sähköpiano *Dee Murray – bassokitara, taustalaulu *Jeffrey Porcaro – rummut *Richie Zito – kitarat *Gary Osborne – taustalaulu == Listasijoitukset == Lista (1982) Korkein sijoitus Australia (Kent Music Report)Kent, David (1993). Australian Chart Book 1970-1992. St Ives, NSW: Australian Chart Book. ISBN 0646119176. 3 Alankomaat (MegaCharts) 28 Kanada (RPM Albums Chart) 19 Ranska (SNEP) 12 Saksa (Media Control Charts) 5 Uusi-Seelanti (RIANZ) 1 Norja (VG-lista) 3 Ruotsi (Sverigetopplistan) 30 Iso-Britannia (UK Albums Chart) 7 Yhdysvallat (Billboard 200) 25 == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1982 albumit
Radio 180

Radio 180 on L. M. Ericssonin valmistama, Ruotsin puolustusvoimien käytössä oleva kenttäradio, joka vastaa lähinnä suomalaiselta luokitukseltaan pataljoona- tai prikaatipuheradiota. Radion taajuusalue on 30,000 MHz – 87,975 MHz ja sen kanavaväli on 25 kHz. Näin ollen radion VHF-aaltoalueelle mahtuu 2 320 radiokanavaa. Etukäteen voidaan ohjelmoida kahdeksan radiokanavaa. Radioaallot moduloidaan joko tavallisena FM-lähetyksenä KLAR FM tai hyppelevätaajuuksisena SKYDD MSK. Radion lähetysteho voi olla 5 W ja kantavuus normaaliantennilla 8 kilometriä sekä marssiantennilla 5 kilometriä. == Lähteet == Luokka:Kenttäradiot
Too Low for Zero

Too Low for Zero on Elton Johnin seitsemästoista studioalbumi, joka julkaistiin vuonna 1983. Se on hänen myydyin albuminsa 1980-luvulta ja sai platinalevyn Recording Industry Association of Americalta. == Tuotanto == Bernie Taupin sanoitti kappaleet ensimmäistä kertaa sitten Blue Moves -albumin (1976). Elton John soitti tällä albumilla myös kosketinsoittimia. Albumin tuotti Chris Thomas, ja se nauhoitettiin syyskuusta 1982 tammikuuhun 1983 Montserratissa ja Hollywoodissa. Elton John myös palasi entiseen yhtyeeseensä, jossa soittivat: Dee Murray, Nigel Olsson ja Davey Johnstone, sekä Ray Cooper ja Kiki Dee. == Kappalelista == Kaikki kappaleet on säveltänyt Elton John ja sanoittanut Bernie Taupin, ellei toisin mainita. == Kokoonpano == *Elton John – kosketinsoittimet, laulu *Davey Johnstone – kitara, taustalaulu *Dee Murray – basso, taustalaulu *Nigel Olsson – rummut, taustalaulu *Ray Cooper – lyömäsoittimet (kappale 1) *Skaila Kanga – harppu (kappale 1) *Kiki Dee – taustalaulu (kappale 1) *Stevie Wonder – huuliharppu (kappale 5) *James Newton Howard – kielisoitin (kappale 10) == Listasijoitukset == === Viikoittain sijoitukset === Lista (1983) Korkein sijoitus Australia (Kent Music Report)Kent, David (1993). Australian Chart Book 1970-1992. St Ives, NSW: Australian Chart Book. ISBN 0646119176. 2 Alankomaat (MegaCharts) 28 Ranska (SNEP) 11 Länsi-Saksa (Media Control Charts) 5 Japani (Oricon)Oricon Album Chart Book: Complete Edition 1970-2005. Roppongi, Tokyo: Oricon Entertainment. 2006. ISBN 4871310779. 71 Uusi-Seelanti (RIANZ) 2 Norja (VG-lista) 6 Ruotsi (Sverigetopplistan) 30 Sveitsi (Schweizer Hitparade) 6 Iso-Britannia (UK Albums Chart) 7 Yhdysvallat (Billboard 200) 25 === Loppuvuoden sijoitukset === Lista (1983) Korkein sijoitus Australia (Kent Music Report) 3 Kanada (RPM Albums Chart) 36 Ranska (SNEP) 11 Iso-Britannia (UK Albums Chart) 16 Lista (1974) Korkein sijoitus Australia (Kent Music Report) 8 Iso-Britannia (UK Albums Chart) 74 ===Vuosikymmenen lopun sijoitukset=== Lista (1980–89) Korkein sijoitus Australia (Kent Music Report) 7 == Levymyynti == Maa Myyntipalkinnot Myynti Australia (ARIA)"ARIA Charts – Accreditations – 1989 Albums". Australian Recording Industry Association. 6× platinaa 420,000 Kanada (Music Canada)Canadian album certifications – Elton John – Too Low for Zero. Music Canada. Platinaa 100,000 Ranska (SNEP)French album certifications – Elton John – Too Low for Zero. Syndicat National de l’Édition Phonographique. Kultaa 318,600 Saksa (BVMI)Gold-/Platin-Datenbank (Elton John – Too Low for Zero). Bundesverband Musikindustrie. Kultaa 250,000 Iso-Britannia (BPI) Platinaa 300,000 Yhdysvallat (RIAA) Platinaa 1,000,000 == Arvostelut == * Allmusic : * Rolling Stone : == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1983 albumit
Battle Group Battle Management System

Battle Group Battle Management System on Yhdistyneen kuningaskunnan taistelunhallintajärjestelmä, joka perustuu ytimeltään Bowman-radioihin. Järjestelmänä siihen kuitenkin liittyy useita kenttäradioihin liittyviä osa- alueita ja osajärjestelmiä. ==Pataljoonaradio== ==Joukkueradio== ==Ryhmäradio (Personal Role Radio - PRR)== *AN/PRC-443 **taajuusalue 2,4 GHz (WLAN) **Q2/2004 mennessä 30 000 kappaletta **Selex Communications (entinen Marconi Selenia Communications) H4855 PRR http://www.soldiermod.com/volume-2/markus.html **Alankomaissa: Kuninkaallinen Alankomaiden armeija, jotkin etulinjan erikoisjoukot **Australiassa: Q2/2004: 1000 kpl Australian maavoimien Land 125 Soldier Combat System-ohjelmaan **Ruotsissa Ra-1031 ryhmäradio: Euroopan unionin pohjoismainen taistelujoukko 2008, Ruotsin joukot **Jordaniassa: Jordanian asevoimien jalkaväki ja erikoisjoukot, 11/2002-06/2003 2200 kpl, 7/2003-2/2004 5000 kpl **Kuwait **Etelä-Afrikan tasavalta **Isossa-Britanniassa: Afganistan, Irak, Kosovo ja Sierra Leone **Yhdysvalloissa: Afganistan, Irak ja Kosovo http://www.janes.com/articles/Janes-Military-Communications/H4855-AN- PRC-343-Personal-Role-Radio-PRR-United-Kingdom.html ==Lähteet== Luokka:Taistelunhallintajärjestelmät
Purjehdus kesäolympialaisissa 2000

Vuoden 2000 kesäolympialaisten purjehdus järjestettiin 17. – 30. syyskuuta 2000 Sydneyssä Australiassa. Laji oli mukana olympialaisten ohjelmassa 22:tta kertaa. Mukana oli 402 osanottajaa 69 maasta. Tapahtumia oli 11. ==Mitalistit== ===Miehet=== Tapahtuma Kultaa Hopeaa Pronssia Purjelauta Christoph Sieber Carlos Espinola Aaron McIntosh Finnjolla Iain Percy Luca Devoti Fredrik Lööf 470 Tom King Mark Turnbull Paul Foerster Robert Merrick Juan de la Fuente Javier Conte ===Naiset=== Tapahtuma Kultaa Hopeaa Pronssia Purjelauta Alessandra Sensini Amelie Lux Barbara Kendall E-jolla Shirley Robertson Margriet Matthijsse Serena Amato 470 Jenny Armstrong Belinda Stowell Jennifer Isler Sarah Glaser Ruslana Taran Olena Pah’oltšyk ===Avoin luokka=== Tapahtuma Kultaa Hopeaa Pronssia Laser Ben Ainslie Robert Scheidt Michael Blackburn 49er Jyrki Järvi Thomas Johanson Ian Barker Simon Hiscocks Jonathan McKee Charles McKee Star Mark Reynolds Magnus Liljedahl Ian Walker Mark Covell Torben Grael Marcelo Ferreira Tornado Roman Hagara Hans-Peter Steinacher John Forbes Darren Bundock Roland Gäbler René Schwall Soling Jesper Bank Henrik Blakskjær Thomas Jacobsen Jochen Schümann Gunnar Bahr Ingo Borkowski Paul Davis Herman Horn Johannessen Espen Stokkeland ==Mitalitaulukko== 1\. 3 2 0 5 2\. 2 1 1 4 3\. 2 0 0 2 4\. 1 2 1 4 5\. 1 1 0 2 6\. 1 0 0 1 6\. 1 0 0 1 8\. 0 2 1 3 9\. 0 1 2 3 10\. 0 1 1 2 11\. 0 1 0 1 12\. 0 0 2 2 13\. 0 0 1 1 13\. 0 0 1 1 13\. 0 0 1 1 ==Lähteet== *Sailing at the 2000 Sydney Summer Games Luokka:Kesäolympialaiset 2000 2000
Sound Blaster

Sound Blaster on singaporelaisen Creativen valmistama äänikorttisarja. AdLib- äänikortin klooniksi ja kilpailijaksi kehitetty Sound Blaster muodosti pitkään IBM PC -yhteensopivien koneiden de facto -äänistandardin, kunnes siirtyminen laitteistorajapinnoista käyttöjärjestelmien ohjelmistorajapintoihin ja emolevyille integroituihin AC'97-äänikortteihin teki erilliset äänikortit tarpeettomiksi. ==Sound Blaster -mallisto== * Sound Blaster (1989), yksi YM3812-piiri (OPL2) * Sound Blaster Pro (toukokuu 1991) kaksi YM3812-piiriä (OPL2) * Sound Blaster Pro 2.0 (1991) OPL3 * Sound Blaster 16 (kesäkuu 1992) 16-bittiset äänet * Sound Blaster AWE 32 (maaliskuu 1994) Advanced Wave Effects * Sound Blaster Live! (elokuu 1998) * Sound Blaster X-Fi -sarja: : Elite Pro (elokuu 2005) : Fatal1ty (elokuu 2005) : Platinum (elokuu 2005) : XtremeMusic (elokuu 2005) : Digital Audio (syyskuu 2005) : Xtreme Audio (lokakuu 2006) : XtremeGamer (lokakuu 2006) : XtremeGamer Fatal1ty Pro (lokakuu 2006) * X-Fi Titanium Fatal1ty (16.05.2008) Kortit on suunnattu pelaajille, ja ne asennetaan pci e 1 x paikkaan. Kortista julkaistiin myös Professional ja Champion -mallit kesäkuussa 2008. Mallien eroina on hinta, ja Champion-mallissa on kotelon 5,25 tuuman paikkaan asennettava etupaneeli. * Titanium Professional Audio (kesäkuu 2008), Titanium (syyskuu 2008) ja Titanium HD (maaliskuu 2010) Luokka:Tietokonetekniikka Luokka:Digitaalinen ääni
Seututie 502

Seututie 502 on Liperin Ylämyllyltä Polvijärven kautta Kaavin Maarianvaaraan johtava seututie. Tie alkaa yhdystieltä 15641, valtatien 9 eritasoliittymän eteläpuolelta ja kulkee Joensuuntienä Polvijärvelle saakka. Polvijärveltä tie jatkuu Kaavintienä Kaavin kunnan rajalle, joka on myös Pohjois-Karjalan ja Pohjois-Savon maakuntaraja. Kaavin kunnan puolella tie jatkuu Polvijärventienä Maarianvaaraan seututien 573 risteykseen. ==Tieyhteydet== Polvijärven Sotkumasta lähtee yhdystie 5031 valtatielle 9 Liperin Käsämään. Polvijärven kunnan puolella tie tunnetaan Käsämäntienä. Liperin puolella tie on Sotkumantie. Myös Liperin Härkinvaarasta on yhdystie (Vaiviontie) Käsämään. Polvijärven kirkonkylällä seututie 502 risteää Outokummusta Kolille johtavan seututien 504 kanssa. Seututieltä 502 on kaksi yhdystietä Luikonlahdesta Juukaan johtavalle seututielle 506. Polvijärven Hukkalasta lähtee Ukonvaarantie Juuan suuntaan. Saarivaarasta pääsee Onnivaarantietä pitkin Kaavin suuntaan. == Tien varren kylät == thumb|Etäisyyksiä seututien alkupisteestä. * Liperi ** Härkinvaara * Polvijärvi ** Sotkuma ** Haapovaara ** Hukkala ** Saarivaara * Kaavi ** Syrjävaara ** Maarianvaara ==Lähteet== 502 Luokka:Liperin liikenne Luokka:Polvijärven liikenne Luokka:Kaavin liikenne
Kotalahden kaivos

Kotalahden nikkelikaivos toimi Leppävirran Oravikoskella vuosina 1959–1987. Kaivoksen omisti Outokumpu Oy ja se tuotti nikkelin ohella myös jonkin verran kuparia. Enimmillään kaivos työllisti yli 300 henkilöä. Kotalahden malmiesiintymä löytyi 1954 leppävirtalaisen asentaja Arvo Paakkulaisen malminäytteen perusteella. Kotalahden malmin nikkelipitoisuus oli 0,7 % ja kuparin osuus 0,2 %. Kaivoksen tuotanto- ja asuinrakennukset valmistuivat pääosin vuosien 1956–1970 välillä. Rakennusten suunnittelijoina toimivat arkkitehdit Märta Blomstedt ja Matti Lampén. Tuotantorakennuksiin kuuluivat 1958 valmistunut 77 metriä korkea kaivostorni, voima-asema, rikastamo, kaivostupa sekä varasto- ja toimistorakennuksia. Kaivoksen asuinalueella on seitsemän kerrostaloa, viisi rivitaloa, kaksi atriumtaloa sekä omakotitaloja. Julkisiin rakennuksiin kuuluvat koulu, seurakuntatalo, elokuvateatteri ja kauppa. Lisäksi asuinalueella on ruokala, lämpökeskus sekä sauna- ja pesularakennukset. Kaivoksen toiminnan päätyttyä on entiseltä kaivosalueelta Oravilahteen virtaavien vesien metallipitoisuus, erityisesti nikkelipitoisuus, pysynyt korkeana. Valumavesien puhdistamiseksi rakennettiin 2001 purku-ojan suulle puhdistamo sekä kosteikkoaltaita ja lisäksi kaivoksen vanhoja rikastushiekkakasoja on peitetty. Kaivoksen vanha LM-200 -lastauskone on muistomerkkinä Oravikosken kylässä. == Lähteet == * Valtakunnallisesti merkittävät rakennetut kulttuuriympäristöt: Kotalahden kaivosyhdyskunta Museovirasto. 22.12.2009. * Oravikosken taajaman alueinventointiArto Savolainen. Leppävirran kunta. 2006. (Arkistoitu sivu) * Kotalahden kaivoksen vanha lastauskone LM-200 Olli Leinonen. Vaunut.org. 9.7.2008. Luokka:Leppävirran rakennukset ja rakennelmat Luokka:Suomen kaivokset
Reino Fagerlund

Reino Kalevi Fagerlund () oli suomalainen judoka, joka kilpaili 1970–1980-luvulla. Hän edusti seuratasolla Porin Fudoshinia ja Turun Budokwaita. Fagerlund sijoittui vuonna 1980 Moskovan olympialaisten alle 60 kilogramman sarjassa seitsemänneksi yhdellä otteluvoitolla.Marttila 2008, s. 64. Aiemmin samana vuonna hän oli voittanut 60 kilogramman painoluokan British Openissa. Hän voitti Suomen-mestaruuden 63 kilogramman 1976 sekä 60 kilogramman sarjassa 1977, 1981, 1982, 1985–1987, yhteensä seitsemän kertaa. SM-hopeaa hän sai 60 kilogramman 1983 ja 1988 sekä pronssia 63 kilogramman sarjassa 1974 ja 60 kilogramman sarjassa 1978–1980 ja 1984, yhteensä viisi kertaa. Fagerlund toimi aktiiviuransa jälkeen Suomen kilpajudokoiden valmentajana. Vuoden 2004 Ateenan olympialaisten jälkeen hänet nimettiin judoliiton valmennuspäälliköksi.Marttila 2008, s. 87. == Lähteet == * === Viitteet === Luokka:Suomalaiset judokat Luokka:Vuonna 1953 syntyneet Luokka:Vuonna 2019 kuolleet
Vihannin kaivos

Vihannin (Lampinsaaren) sinkkikaivos toimi Vihannissa vuosina 1954–1992. Kaivoksen omisti Outokumpu Oy ja sen tuottamaa sinkkirikastetta kuljetettiin vuoteen 1969 saakka Raahen kautta ulkomaille, mutta tämän jälkeen rikastetta alettiin jalostaa Kokkolan uudessa sinkkitehtaassa. Vihannin malmi sisälsi sinkkiä noin 3,6 %, kuparia noin 0,4 % ja lyijyä noin 0,3 %. Lisäksi löytyi pieniä määriä kultaa ja hopeaa. Vihannin kaivoksessa työskenteli sen toimintavuosina 300–500 työntekijää. Edvard Kesälän vuonna 1939 Lampinsaaren alueelta löytämä sinkkivälkettä sisältänyt malminäyte sai geologit kiinnostumaan alueesta. Sotavuodet viivyttivät alueen tutkimista, mutta 1940-luvun loppupuolella alueelta löytyi useita sinkkiä, kuparia ja lyijyä sisältäneitä pikkumalmioita. Varsinainen kaivostoiminnan käynnistänyt malmio löytyi 1952. Kaivokselle oli suunniteltu 300 000 tonnin vuosituotantoa, jolloin malmia laskettiin riittävän yli 20 vuodeksi. Kaivoksen paikalla Lampinsaaressa sijaitsi suo, joka täytyi kuivata ennen kaivoksen rakentamisen aloittamista. Vuoden 1952 aikana alueelle valmistui maantie, junaratayhteys sekä puhelinlinja. 86 metriä korkea kaivostorni valmistui Ristonaholle 1953 ja malmin tuotanto voitiin aloittaa syksyllä 1954. Kaivostorni, jonka harjannostajaiset järjestettiin 17. lokakuuta 1953, oli valmistuessaan maailman toiseksi korkein kaivostorni. Lampinsaaren kaivoskylän asuintaloja alettiin rakentaa jo 1952. Kylään valmistui 250 asuntoa ja siellä asui enimmillään yli tuhat asukasta. Kylässä oli kolme kauppaa ja pankki, terveysasema-apteekki, kansakoulu, seurakuntakoti, urheilukenttä sekä Kaivoshovi-niminen kokoontumispaikka. Gunnar Laatio oli kaivoksen pitkäaikainen johtaja 1953–1971. Kaivostoiminta päättyi kannattamattomana kesällä 1992. Kaivoksen tuotantorakennukset purettiin pari vuotta myöhemmin ja kaivostorni räjäytettiin. Myös kaivokselta Vihannin asemalle vienyt junarata on purettu Vihannin päässä olevaa 1,5 kilometrin pituista vetoraidepätkää lukuun ottamatta. Kaivoksen toimistorakennukset säilytettiin. Osa kaivosalueesta on aidattu sortumavaaran vuoksi. Lampinsaaren kylän asukasmäärä on pudonnut noin 400:aan kaivoksen lopettamisen jälkeen. Kaivoshovi on suljettu ja kaikki kaupat on lopetettu. == Lähteet == * Lampinsaaren kylän historiikki * Lampinsaaren kaivos, Vihanti === Viitteet === == Aiheesta muualla == * Vaunut.org : Kuvia Lampinsaaren kaivosalueelta vuodelta 1982 ja 2005 Luokka:Raahen rakennukset ja rakennelmat Luokka:Suomen kaivokset Luokka:Kultakaivokset Kaivos
M-luokka (hävittäjä, 1913)

M-luokka oli Britannian Kuninkaallisen laivaston ensimmäinen lokakuussa 1913 tehdyn hävittäjien uudelleen luokittelun jälkeen tilattu alusluokka. Se koostui neljästä toisistaan poikkeavasta alaluokasta: Amiraliteetin M-luokkaCocker, Maurice s. 29-30, Thornycroftin M-luokkaCocker, Maurice s. 32, Yarrowin M-luokkaCocker, Maurice s. 31 ja Hawthornen M-luokkaCocker, Maurice s. 30-31, joihin kuului kaikkiaan yli sata alusta. Näihin luokkiin kuuluneet alukset oli nimetty alkamaan M, N, O ja P-kirjaimilla. Toisinaan puhutaan myös Yarrowin myöhemmästä tai parannellusta M-luokasta, joka on myös liitetty R-luokkaan.Cocker, Maurice s. 39 == Lähteet == * * === Viitteet ===
Astrid (satelliitti)

Astrid-1 ja Astrid-2 olivat ruotsalaisia mikrosatelliitteja. Ne rakensi Swedish Space Corporation ja rahoitti Ruotsin avaruushallinto. Ne laukaistiin Kosmos-3M-raketeilla Plesetskin kosmodromilta 24. tammikuuta 1995 ja 10. joulukuuta 1998 noin tuhat kilometriä korkeille naparadoille. Astrid-1 * lento 24.1.–27.9.1995, sähköjärjestelmän vika lopetti tiedelaitteiden toiminnan * massa 27 kg * teho 12 W hyötykuormille, kaikkiaan 38 W * tiedelaitteet: PIPPI (Prelude in Planetary Particle Imaging), EMIL (Electron Measurements - In-situ and Lightweight) MIO (Miniature Imaging Optics) ja revontulikamera * kustannus 1,4 miljoonaa dollaria laukaisu mukaan lukien. Astrid-2 * 10.12.1998–24.7.1999 * massa alle 30 kg * teho 90 W, josta 16 W hyötykuormalle * tiedelaitteet: EMMA (Electrical and Magnetic field Monitoring of the Aurora), LINDA (Langmuir INterferometer and Density experiment for Astrid-2), MEDUSA (Miniaturized Electrostatic DUal-tophat Spherical Analyzer) ja PIA (Photometers for Imaging the Aurora). == Lähteet == == Aiheesta muualla == * Astrid-1 at Swedish Space Corporation * Astrid-2 at Swedish Space Corporation * Astrid-1 Quicklook * Astrid-2 Quicklook * Astrid-1 at Astronautix * Astrid-2 at Astronautix * Energetic Neutral Atom Imaging By The Astrid Microsatellite Luokka:Satelliitit
Raajärven kaivos

Raajärven rautakaivos toimi Raajärvellä Kemijärvellä lähellä Rovaniemen Misiä vuosina 1964–1975. Otanmäki Oy aloitti siellä rautamalmin tuotannon vuonna 1959 ja kaivostoiminta päättyi vuonna 1967. Kaivostoiminta siirtyi vuonna 1968 Rautaruukki Oy:lle, kun Otanmäki Oy fuusioitiin osaksi Rautaruukki Oy:tä. Kaivos kuului Misin rautamalmialueeseen jolla sijaitsivat myös Kärväsvaaran ja Leveäselän rautakaivokset. Misin alueelta louhittiin yhteensä yli 8 miljoonaa tonnia rautamalmia josta saatiin noin 3,5 miljoonaa tonnia rautamalmirikastetta. Raajärven osuus malmintuotannosta oli 6,5 miljoonaa tonnia. Enimmillään Raajärvellä työskenteli yli 200 työntekijää. Raajärven kaivokselle johti 14 kilometriä pitkä Raajärven kaivosrata Misin rautatieasemalta. Rata oli käytössä vuosina 1963–1976. Kun liikenne radalla lopetettiin, pääosa ratapenkereestä muutettiin maantieksi, ja on nykyisin paikallistie 19772. Rautaruukki lakkautti Raajärven kaivoksen 1975. Suurin osa työntekijöistä ja toimihenkilöistä siirtyi Kolariin Rautuvaaran kaivokseen. Raajärvellä sijaitsee kaivostoiminnan jäljiltä veden täyttämä avolouhos joka on aidattu. Veden syvyys louhoksessa on 47 metriä. Myös entinen kaivostorni on säilynyt. Entinen Raajärven kaivoskylä on nykyisin matkailukäytössä. Kaivoskylä on ollut muun muassa Aki Kaurismäen Ariel-elokuvan ja saksalaisen Stalingrad-elokuvan kuvauspaikkana. == Kärväsvaaran kaivos == vuosina 1959–1967 toiminut Kärväsvaaran rautakaivos sijaitsi 13 kilometrin päässä Raajärven kaivoksesta. Malmia louhittiin yhteensä 1,1 miljoonaa tonnia. Paikalla on nykyisin pieni veden täyttämä avolouhos. == Leveäselän kaivos == Leveäselän kaivos sijaitsi kolmen kilometrin päässä Raajärven kaivoksesta. Kaivos oli toiminnassa vuosina 1969–1974 mutta se jouduttiin lopettamaan kaivoksen täytyttyä yllättäen vedellä. Nykyisin paikalla on veden täyttämä avolouhos jossa veden syvyys on 18 metriä. Avolouhoksen vieressä on vanha kaivostorni. == Lähteet == * Misi – Raajärvi – Kaivos- ja sotahistorian aarteita / Kemijärvellä (toimimaton linkki) * Geologian tutkimuskeskuksen lehdistötiedote 25.2.2003 : Vikajärven kallioperäkartta valmistunut GTK:ssa (toimimaton linkki) * Yle.fi Lappi 22.2.2010 : Pohjoisen rautamalmiesiintymät kiinnostavat ==Aiheesta muualla== * Luokka:Kemijärven rakennukset ja rakennelmat Luokka:Suomen kaivokset
Kärväsvaaran kaivos

Kärväsvaaran rautakaivos oli Otanmäki Oy:n omistama kaivos KemijärvelläFacta 2001, WSOY 1981, 9. osa, palsta 479. Malmiesiintymän löysi jo vuonna 1921 Matti Lahtela. Kärväsvaaran kaivos avattiin 1959, ja se oli toiminnassa vuoteen 1967 asti. Kiveä louhittiin 1,35 miljoonaa tonnia, josta malmin osuus oli 1,1 miljoonaa tonnia. Louhintaa tehtiin avolouhoksessa ja maanalaisessa kaivoksessa. Kaivos sijaitsi 10 kilometriä Raajärven kaivoksesta pohjoisluoteeseen. Avolouhos on nykyisin täyttynyt vedellä. Kaivostoiminnan loppumisen jälkeen rikastushiekan ja sivukiven jätealueita ei peitetty. == Lähteet == ==Aiheesta muualla== * Luokka:Kemijärven rakennukset ja rakennelmat Luokka:Suomen kaivokset
Hawthornen M-luokka

Hawthornen M-luokka oli Britannian kuninkaallisen laivaston kahden vuoden 1913-1914 laivasto-ohjelmiin kuuluneen hävittäjän muodostama alusluokka. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä. Alukset muistuttivat Amiraliteetin M-luokan aluksia, mutta ne valmistuivat Hawthorn Leslien telakan muokkaamien suunnitelmien mukaisina. Niissä oli neljä savuhormia kolmen sijasta sekä keskilaivaan sijoitettu neljän tuuman tykki oli siirretty toisen ja kolmannen savuhormin väliin. == Alukset == Telakka sai tilauksen toukokuussa 1915 myös kahdesta muusta M-luokan aluksesta, mutta HMS Pidgeon ja HMS Plover valmistuivat osana Amiraliteetin M-luokkaa. Hawthornen M-luokan hävittäjätFriedman, Norman s. 308 Nimi Telakka Kölinlasku Vesille Valmis Kohtalo HMS Mentor Hawthorn Leslie and Company, Hebburn on Tyne 9. heinäkuuta 1913 21. elokuuta 1914 tammikuu 1915 myyty romutettavaksi 9. toukokuuta 1921 HMS Mansfield Hawthorn Leslie 9. heinäkuuta 1913 3. joulukuuta 1914 huhtikuu 1915 myyty romutettavaksi 26. lokakuuta 1926 == Lähteet == * * * === Viitteet === *
Odin (satelliitti)

Odin on ruotsalainen piensatelliitti, joka tekee sekä astrofysiikan että kaukokartoituksen tutkimusta. Se tutkii tähtien syntyä ja maan ilmakehän otsonia. Sen rakensi Swedish Space Corporation. Sen rahoittivat Ruotsin avaruushallinto, Ranskan CNES, Kanadan avaruusjärjestö ja Tekes. Se laukaistiin avaruuteen 20. helmikuuta 2001 START-1-kantoraketilla Svobodnystä Venäjältä. Huhtikuussa 2007 Odin havaitsi molekulaarista happea tähtienvälisissä pilvissä. == Lähteet == ==Aiheesta muualla== *Odin information at Swedish National Space Board *Odin information at Swedish Space Corporation Luokka: Satelliitit
Thornycroftin M-luokka

Thornycroftin M-luokka oli Britannian kuninkaallisen laivaston kuuden vuosina 1914-1916 valmistuneen hävittäjän muodostama alusluokka. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä. == Suunnittelu == Alukset poikkesivat suuresti Amiraliteetin M-luokan aluksista, vaikka lähtökohdat olikin Amiraliteetti määritellyt. Aluksilla oli kolme savuhormia, mutta keskimmäinen oli paksumpi kuin kaksi muuta. Keskilaivaan sijoitettu nelituumainen oli siirretty toisen ja kolmannen savuhormin väliin. HMS Patriotille oli lisäksi asennettu sulkupallon kuljetusmahdollisuus Thornycroft valmisti lisäksi kuusi alusta Amiraliteetin M-luokan mukaisina, joista HMS Michael, HMS Milbrook, HMS Minion ja HMS Munster tilattiin 20. syyskuuta 1914 sekä 20. marraskuuta 1914 tilatut HMS Nepeanin ja HMS Nereuksen. == Alukset == Telakka sai tilauksen kahdesta aluksesta 1. helmikuuta 1913, minkä jälkeen se sai edelleen kahden aluksen tilaukset 25. helmikuuta ja 15. toukokuuta 1915. Thornycroftin M-luokan hävittäjätGardiner, Robert 1906-1921 s. 77-78Gardiner, Robert 1906-1921 s. 79-80 Nimi Telakka Kölinlasku Vesille Valmis Kohtalo HMS Meteor John I. Thornycroft and Company 8. toukokuuta 1913 24. heinäkuuta 1914 15. syyskuuta 1914 myyty romutettavaksi 9. toukokuuta 1921 HMS Mastiff Thornycroft 10. heinäkuuta 1913 5. syyskuuta 1914 12. marraskuuta 1914 myyty romutettavaksi 9. toukokuuta 1921 HMS Patrician Thornycroft 3. kesäkuuta 1915 5. kesäkuuta 1916 4. elokuuta 1916 Kanadan laivastolle syyskuussa 1920 romutettu 1929 Esquimaltissa, Kanadassa HMS Patriot Thornycroft 15. heinäkuuta 1915 20. huhtikuuta 1916 27. kesäkuuta 1916 Kanadan laivastolle syyskuussa 1920 romutettu 1929 Briton Ferryssä, Kanadassa HMS Rapid Thornycroft 12. elokuuta 1915 15. heinäkuuta 1916 19. syyskuuta 1916 myyty romutettavaksi 20. elokuuta 1927 HMS Ready Thornycroft 2. syyskuuta 1915 26. elokuuta 1916 31. lokakuuta 1916 myyty romutettavaksi 13. heinäkuuta 1926 == Lähteet == * * * === Viitteet === *
HETE (satelliitti)

High Energy Transient Explorer eli HETE eli Explorer 79 oli Nasan astrofysiikan avaruuslento, jossa oli merkittävä Ranskan ja Japanin osallistuminen. Se tutki etenkin gammapurskeita. Ensimmäinen satelliitti tuhoutui Pegasus-raketin laukaisun epäonnistuessa 4. marraskuuta 1996. Korvaava satelliitti laukaistiin 9. lokakuuta 2000. Suomalainen Metorex International (nykyinen Oxford International) rakensi Nasan tilauksesta röntgenmittalaitteen. == Kuvia == HETE-2 launch preparations.jpg| HETE-2 ennen laukaisua. HETE-2 on rocket 1.jpg|HETE 2 kiinnitettynä Pegasus- kantorakettiin. HETE-2 on rocket 2.jpg|HETE 2 kiinnitettynä Pegasus- kantorakettiin . HETE instrument fregate.gif|Instrumetteja. WXM instrument casing HETE spacecraft.gif|WXM röntgenmittalaite (Wide-Field X-ray Monitor). ==Lähteet== == Aiheesta muualla == * MITin HETE-2-sivu Luokka:Satelliitit
Hunzahin piiri

Hunzahin piiri (, avaariksi Хунзахъ район, Hunzah raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta- ala on 551,9 neliökilometriä. Asukkaita on 30 700 henkeä (vuonna 2009). Hunzahin piiri sijaitsee Dagestanin keskiosan vuoristoseudulla Avaraskoje ja Andijskoje Koisu -jokien välillä. Se rajoittuu pohjoisessa Gumbetin ja Untsukulin piireihin, idässä Gergebilin piiriin, etelässä Gunibin ja Šamilin piireihin sekä lännessä Ahvahin ja Botlihin piireihin. Piiriin kuuluu 23 maalaiskuntaa: Ahaltši, Amišta, Amuštši, Arani, Batlaitš, Butsra, Gatsaluh, Gotsatl, Harahi, Harikolo, Hindah, Hunzah, Motšoh, Mušuli, Oboda, Orkatši, Orota, Otšlo, Siuh, Šotoda, Tanusi, Tlailuh ja Uzdalroso. Hallinnollinen keskus on Hunzahin kylä. Asutuskeskuksia on yhteensä 59. Asukkaista lähes 100 % on avaareja. Seudun pääelinkeino on karjanhoitoon erikoistunut maatalous. Lisäksi on elintarviketeollisuutta ja taidekäsityöitä valmistava yritys. Myös matkailua on pyritty kehittämään. Piirissä toimii 57 yleissivistävää koulua ja 39 lastentarhaa. Kulttuurilaitoksia ovat piirin ja kylien kulttuuri- ja kerhotalot, kirjastolaitos haaraosastoineen, lastenkirjasto ja lasten taidekoulu. Terveyspalveluihin kuuluu piirisairaala, kaksi paikallissairaalaa ja 50 ensiapuasemaa. Nähtävyyksiä ovat lukuisat vesiputoukset ja kalliomuodostelmat, Aranin linnoitus, runoilija Gamzat Tsadasan kotimuseo sekä piirin kotiseutumuseo. Hunzahin kylä on yksi avaarien historiallisista keskuksista. Paikallislehtenä ilmestyy avaarinkielinen Rosdal zahmatši (”Maaseudun ahertaja”). ==Lähteet== ==Aiheesta muualla== * Hunzahin piirin sivusto * Hunzahin piiri Dagestanin presidentin sivustolla *
Marta Kubišová

Marta Kubišová (s. 1. marraskuuta 1942, České Budějovice) on tšekkiläinen laulaja, joka on saavuttanut ikonisen aseman. Prahan kevään aikana vuonna 1968, kappaleellaan "Modlitba pro Martu", hän oli eräs Tšekkoslovakian suosituimmista naislaulajista. == Diskografia == === Golden Kids === * Golden Kids 1 (Supraphon, 1970) * Micro magic circus (Supraphon, 1969) === Soololevyt === * Songy a balady (1969, 1996) * Lampa (1990) * Někdy si zpívám (1991) * Singly 1 (1996) * Nechte zvony znít (Singly 2) (1997) * Dejte mi kousek louky (Singly 3) (1998) * Modlitba (Singly 4) (1999) == Elokuva- ja televisioesiintymiset == * Revue v mlze (1966) * Vysílá studio A (1966) * Mučedníci lásky (1966) * Píseň pro Rudolfa III. (1967) * Jak se krade milión (1967) * Náhrdelník melancholie - Sedm písní Marty Kubišové (1968) * Gramo / Hit 68 (1968) (TV) * Kulhavý ďábel (1968) * Vražda ing. Čerta (1970) * Proudy lásku odnesou (1969) (TV) * Vražda ing. Čerta (1970) * Zvláštní bytosti (1990) * Hodnota tváře (1992) * Stalo se na podzim (1994) * Noční hovory s matkou (1999) * Zpověď Ungelt (2000) * Zdivočelá země II (2001) * Kameňák 2 (2004) * Pátrání po Ester (2005) == Lähteet == == Aiheesta muualla == * Virallinen sivusto * Prayer for Marta (Modlitba pro Martu) Luokka:Tšekkiläiset laulajat Luokka:Vuonna 1942 syntyneet Luokka:Elävät henkilöt
Spin (aikakauslehti)

Spin on yhdysvaltalainen kuukausittain ilmestyvä aikakauslehti, joka on erikoistunut musiikkiin. Lehden perusti Bob Guccione Jr. vuonna 1985. Guccione myi lehden Miller Publishing -yhtiölle vuonna 1997. Helmikuussa 2006 Miller Publishing myi lehden alle 5 miljoonalla dollarilla sanfranciscolaiselle yhtiölle nimeltä McEvoy Group LLC, joka omistaa myös Chronicle Books -kustantamon. == Lähteet == Luokka:Yhdysvaltalaiset musiikkilehdet
Marksman-luokka

Marksman-luokka (tunnetaan myös nimellä Lightfoot-luokka) oli Britannian kuninkaallisen laivaston seitsemän laivueenjohtajan muodostama alusluokka. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä. == Suunnittelu == Kuten muutkin Kuninkaallisen laivaston laivueenjohtajat nekin olivat paljon suurempia kuin hävittäjät. Syynä tähän olivat laivueen esikunnan henkilöstön tarvitsemat tilat sekä johtamiseen tarvittavat viestivälineet. Kaikissa luokan aluksissa oli neljä savuhormia, joista etummainen oli pidempi kuin muut. HMS Abdielin ja HMS Nimrodin etummainen hormi kuitenkin katkaistiin sodan aikana. Alukset oli aseistettu neljällä QF 4" -tykillä, jotka oli sijoitettu etukannelle kolmen etummaisen savuhormin väleihin sekä takakannen korokkeelle. Abdiel ja HMS Gabriel muutettiin myöhemmin miinalaivoiksi, jolloin takakannen tykki sekä torpedoputket poistettiin. Muutostöiden aikana alusten takakannelle asennettiin neljännestä savuhormista taaksepäin kankailla suojattuun halliin miinakiskot 60-70 miinalle. Nimrodille ja HMS Kempenfeltille asennettiin myöhemmin QF 12 naulan 18 cwt -ilmatorjuntatykki toisen QF 2 naulan Mk II -tykin tilalle. == Alukset == Luokan aluksista tilattiin kaksi sekä 1913-1914 että 1914-1915 laivasto-ohjelmissa ja vielä kolmen aluksen tilaus sisällytettiin hätäohjelmaan. Marksman-luokan laivueenjohtajatGardiner, Robert 1906-1921 s. 77 Nimi Telakka Kölinlasku Vesille Valmis Kohtalo HMS Kempenfelt Cammell Laird, Birkenhead 2. lokakuuta 1914 1. toukokuuta 1915 20. elokuuta 1915 myyty romutettavaksi 9. toukokuuta 1921 HMS Lightfoot J. Samuel White and Company, Cowes 9. kesäkuuta 1914 28. toukokuuta 1915 29. toukokuuta 1915 myyty romutettavaksi 9. toukokuuta 1921 HMS Marksman Hawthorn Leslie and Company, Newcastle upon Tyne 20. heinäkuuta 1914 28. huhtikuuta 1915 18. marraskuuta 1915 myyty romutettavaksi 8. marraskuuta 1921 HMS Nimrod William Denny and Brothers, Dumbarton 9. lokakuuta 1914 12. huhtikuuta 1915 25. elokuuta 1915 myyty romutettavaksi 5. marraskuuta 1926 HMS Abdiel Cammell Laird 6. toukokuuta 1915 12. lokakuuta 1915 26. maaliskuuta 1916 myyty romutettavaksi heinäkuussa 1936 HMS Gabriel Cammell Laird 12. tammikuuta 1915 23. joulukuuta 1915 1. heinäkuuta 1916 myyty romutettavaksi 9. toukokuuta 1921 HMS Ithuriel Cammell Laird 14. tammikuuta 1915 18. maaliskuuta 1916 2. elokuuta 1916 myyty romutettavaksi 8. marraskuuta 1921 == Lähteet == * * * === Viitteet === *
Evangelia Heretika

Evangelia Heretika on puolalaisen blackened death metal -yhtye Behemothin kolmas live-DVD, joka julkaistiin 1. marraskuuta 2010. == Kappaleet == DVD 1 Live in Paris 2008, 17. helmikuuta 2008 #Rome 64 C.E. #Slaying the Prophets ov Isa #Antichristian Phenomenon #Demigod #From the Pagan Vastland #Conquer All #Prometherion #Drum Solo #Slaves Shall Serve #As Above So Below #At the Left Hand of God #Summoning ov the Ancient Ones #Christgrinding Avenue #Christians to the Lions #Sculpting the Throne ov Seth #Decade ov Therion #Chant for Ezkaton 2000 E.V. #I Got Erection (Turbonegro cover) #Pure Evil & Hate Live in Warsaw 2009, 25. syyskuuta 2009 #Intro #Ov Fire And The Void #Demigod #Pan #Satyros #Shemhamforash #Conquer All #Decade ov Therion #Wolves #Guard My Coffin #Christians to the Lions #At the Left Hand ov God #Slaves Shall Serve #As Above So Below #Drum Solo #Alas, Lord Is Upon Me #Antichristian Phenomenon #Chant for Ezkaton 2000 E.V. #Lucifer DVD 2 * 2 dokumenttifilmiä, "Evangelia Nova" ja "De Arte Heretika" * Musiikkivideoita #Decade ov Therion (video) #As Above So Below (video) #Conquer All (video) #Slaves Shall Serve (video) #Prometherion (video) #At the Left Hand ov God (video) #Inner Sanctum (video) #Ov Fire and the Void (video) #Alas, Lord Is Upon Me (video) * Making of -videoita #Making of "Prometherion" #Making of "At the Left Hand ov God" #Making of "Inner Sanctum" #Making of "Ov Fire and the Void" #Making of "Alas, Lord Is Upon Me" Bonus Audio-CD # # # # # # # # # # # # # # # # # # ==Aiheesta muualla== * * Luokka:Musiikki-DVD:t Luokka:Behemothin albumit Luokka:Vuoden 2010 konserttitallenteet Luokka:Konserttielokuvat
Puupapu

Puupapu (Castanospermum australe) kuuluu hernekasvien heimoon ollen sukunsa ainoa edustaja. Suomessa kasvia käytetään huonekasvina. Kasvin alkuperämaassa Australiassa aboriginaalit käyttävät kasvin suuria papumaisia siemeniä ravintona. Kasvia käytetään siellä myös puistopuuna. Puupavun levinneisyys Australiassa rajoittuu maan itärannikolle, tarkemmin Lismoren kaupungista aina Iron Rangen kansallispuistoon, Queenslandin osavaltiossa. Puun luontainen levinneisyys ei jatku kovinkaan kauas mannermaalle, vain noin 100 km kaistaleelle rannikosta. Puuta esiintyy myös Uudessa-Kaledoniassa ja Vanuatulla. == Lajikuvaus == Puupapu kasvaa luonnonvaraisena kookkaaksi, noin 40 metriä pitkäksi puuksi. Viljeltynä se ei kasva yhtä kookkaaksi, ja huonekasvina katto ja ruukun koko rajoittavat puupavun mittaa. Lehdet ovat tummanvihreät ja hiukan aaltoilevat. Lehtien koko vaihtelee kasvin iän mukaan. Luontaiset kasvupaikat ovat ravinteikkaat maat ja yleensä joentörmät. Puun kukat ovat perhosmaiset – hernekasville tyypilliset. Kukkien väritys on puna- keltainen ja ne kasvavat monen kukan ryhmissä eli kukinnoissa. Kukinnot ovat usein piilossa puun lehvästössä. Puupavun hedelmä on noin 20 cm:n mittainen palko, jonka väritys on tummanruskeasta mustaan. Palko sisältää useimmiten 2–5 (palon koosta riippuen) kookasta siementä. Siemenen kuori on ruskea, mutta itse siemen on tummanvihreä. Huonekasvina puupapu ei kuki, eikä siksi tee koskaan siemeniä. == Käyttö == Tärkkelyspitoiset siemenet ovat myrkylliset ja aiheuttavat muun muassa oksentelua ja ripulia. Syömäkelpoisia niistä saadaan paahtamalla, viipaloimalla, ja pitämällä juoksevassa vedessä useiden päivien ajan. Tämä huuhtoo myrkylliset ainesosat pois. Huuhdotut siemenviipaleet kuivataan ja jauhetaan, ja jauhosta valmistetaan nuotioleipää. Puupapua on käytetty ravintona tähän tapaan ainakin 2 500 vuotta. === Koristekasvina === Puupapua käytetään koristekasvina sen luontaista kasvualuetta muistuttavassa ilmastossa. Huonekasvina puupapu on kohtalaisen helppohoitoinen. Jos sille antaa tilaa ja sitä hoitaa hyvin, saa siitä komean pikkupuun. Se tarvitsee paljon valoa (ei kuitenkaan suoraa paahdetta), ja tasainen kastelu on sille hyväksi. == Nimien etymologia == Puupavun suvun tieteellinen nimi Castanospermum tarkoittaa suomeksi "kastanjansiemenen kaltainen" ja lajinimi australe, on latinaa ja tarkoittaa "eteläistä", tässä tapauksessa sillä viitataan suoraan kasvin alkuperäiseen kasvupaikkaan Australiaan. Tieteellisessä ja englanninkielisessä nimessä (Moreton Bay Chestnut), viitataan kastanjaan, vaikka kasvitieteellisesti puupapu kuuluu hernekasveihin. Muut nimensä (Black bean, englanniksi) kasvi on saanut suuristaan palon sisältämistä siemenistä, jotka muistuttavat suuria papuja. Tästä kasvi on saanut suomenkielisen nimen "puupapu", eli puu, joka kasvattaa papuja. Kasvista on suomessa käytetty myös nimitystä huonekastanja. Puupapu on kasvitieteellisen sukunsa ainut edustaja. == Lähteet == * * === Viitteet === == Aiheesta muualla == * * UniProt – Taxonomy: Castanospermum australe Luokka:Hernekasvit Luokka:Huonekasvit